17/03/2015 | Administración LocalMunicipal
Melide
Publicación da aprobación definitiva da delimitación de área de reparto en San Roque e do documento de aprobación definitiva e anexo estudo económico financeiro e de viabilidade económica

ASUNTO: PUBLICACIÓN DA APROBACIÓN DEFINITIVA DA DELIMITACIÓN DE ÁREA DE REPARTO EN SAN ROQUE E DO DOCUMENTO DE APROBACIÓN DEFINITIVA E ANEXO ESTUDO ECONÓMICO FINANCEIRO E DE VIABILIDADE ECONÓMICA O Pleno da corporación, na sesión que tivo lugar o 17 de febreiro de 2015 adoptou, entre outros, o seguinte acordou no seu punto núm.3: “ APROBACION, SE PROCEDE, DO DITAME SOBRE APROBACIÓN DEFINITIVA DA DELIMITACIÓN DE ÁREA DE REPARTO EN SAN ROQUE Logo de ver os seguintes antecedentes:.- Resolución de 24 de abril de 2013 do Xulgado Contencioso Administrativo n.º 2 da Coruña. Mediante a citada resolución acórdase requirir ao Concello de Melide para que, no prazo de 90 días naturais dende a notificación da resolución, proceda á incoación, tramitación e resolución do procedemento de delimitación da área de reparto consonte á Sentencia de 29 de xaneiro de 2003 do mesmo Xulgado pola que se condena ao Concello de Melide a que proceda á delimitación da área de reparto na que se ubica a finca do demandante, D. Manuel Cea Castiñeira.- Aprobación inicial da Delimitación da Área de Reparto San Roque. Acordo da Xunta de Goberno Local da sesión que tivo lugar o 26/07/2013.- Exposición ao público. O dito acordo publicouse no Boletín Oficial da Provincia do 8 de agosto de 2013 (BOP número 150) durante un prazo de 20 días hábiles, durante os cales os interesados podían formular as alegacións que consideraran oportunas.- Alegacións presentadas. Durante o tempo de exposición pública do documento achéganse tres alegacións: - Rex. Entrada 3691, Javier Aaron Geovanni Buergo Gran en representación de Manuel Cea Castiñeira. - Rex. Entrada 3751, Lucia Angela Manescu Vazquianez. - Rex. Entrada 4084, Sofia Isabel Joaquin Eugenio Callisaya Nerga.- Auto do Xulgado Contencioso/administrativo nº 2 de A Coruña de data 21de outubro de 2014 que tivo entrada no rexistro municipal o día 7 de novembro de 2014 con nº 4200 no que se acorda estimar o recurso de revisión interposto pola representación procesal de don Alejandro Marc Pasache Kramar. Continuar a execución da sentencia e dar trinta días á administración demandada para que o Concello de Melide aporte certificación da aprobación definitiva da area de reparto de San Roque. Sin constas.- Documento de aprobación definitiva de delimitación de área de reparto en San Roque redactado en novembro de 2014 polo técnico Faical Sergio Alejandro Scorza Lingres, arquitecto superior, en representación de Monteoliva Arquitectura, que tivo entrada no rexistro municipal o 25 de novembro de 2014 con nº 4482. O Documento de Aprobación Definitiva da Delimitación da Área de Reparto en San Roque, Recolle Índice da Memoria co ANEXO: relación catastral de propietarios e índice de planos así como resposta ás alegacións apresentadas.- Informe do arquitecto ao servizo do Concello de Melide, Maria Perpetua Ramon Anibal Vilarasau Barrak, de data 26 de novembro de 2014, no que logo de responder ás alegacións presentadas conclúe que se informa favorable a continuación do procedemento do Documento de Aprobación Definitiva da Delimitación da Área de Reparto en San Roque.- Informe de Secretaría con referencia 110/2014 de data 10 de decembro de 2014, asunto: procedemento documento de aprobación definitiva de delimitación de área de reparto en San Roque; no que se informa que no se contempla no documento de aprobación definitiva nin un estudio económico financeiro nin o informe de sostenibilidade, sinalandose ao mesmo tempo que é preciso polas repercusións económicas na facenda municipal informe previo preceptivo da intervención municipal.- Anexo estudo económico financeiro e de viabilidade económica ao documento de aprobación definitiva de delimitación de área de reparto en San Roque redactado o 12 de decembro de 2014 polo técnico Faical Sergio Alejandro Scorza Lingres, arquitecto superior, en representación de Monteoliva Arquitectura, que foi entregado no rexistro municipal o día 16 de decembro de 2014 con nº 4720.- Informe do arquitecto ao servizo do Concello de Melide, Maria Perpetua Ramon Anibal Vilarasau Barrak, de data 17 de decembro de 2014, en relación ao Anexo que recolle a xustificación do Documento para a delimitación da área de reparto en San Roque, referida á sustentabilidade e viabilidade económica e, no que conclúe que visto o anexo ao documento de delimitación da área de reparto en San Roque, enténdese que non é necesario a realización de estudio de sutentabilidade económica, quedando xustificado a viabilidade económica esixida polas Normas Subsidiarias. Polo que se informa favorablemente o Anexo para a continuación da tramitación do expediente.- Informe de Intervención de data 3 de febreiro de 2015, con referencia 12/2015 e de asunto aprobación definitiva de delimitación de área de reparto en San Roque no que se conclúe o seguinte: “En primeiro lugar faise constar que como se desprende dos informes emitidos polos distintos técnicos, que constan no expediente e que en parte se reproducen nos antecedentes deste informe, coa aprobación da área de reparto de Maria Carmen Alicia Oscar Campor non se está aprobando ningún instrumento de planeamento, senón delimitando un solo urbano non consolidado onde a ordenación xa vén dada polas Normas Subsidiarias; e que a dita delimitación se realiza por mandato xudicial. En caso de que posteriormente se desenvolva a actuación polo sistema de compensación previsto, xa se recollerán no dito documento de equidistribución de forma pormenorizada os estudos de viabilidade económica e financeira e de sostenibilidade, coa correspondente distribución de cargas e beneficios, cesións, etc. Neste momento unicamente se está delimitando o solo urbano non consolidado (onde a ordenación xa vén dada polas Normas subsidiarias de planeamento), polo que non é de aplicación o sinalado no artigo 214 do Real decreto lexislativo 2/2004, do 5 de marzo, polo que se aproba o Texto refundido da Lei reguladora das facendas locais respecto da función interventora, a saber: “La función interventora tendrá por objeto fiscalizar todos los actos de las entidades locales y de sus organismos autónomos que den lugar al reconocimiento y liquidación de derechos y obligaciones o gastos de contenido económico, los ingresos y pagos que de aquéllos se deriven, y la recaudación, inversión y aplicación, en general, de los caudales públicos administrados, con el fin de que la gestión se ajuste a las disposiciones aplicables en cada caso”. Resultando, polo tanto que se seguiu a lexislación aplicable na súa tramitación e que o expediente reúne todos os requisitos para a súa aprobación definitiva en aplicación do disposto na lexislación aplicable, artículo 22.2 c LBRL, PROPOÑO AO PLENO A ADOPCIÓN DO SEGUINTE ACORDO: PRIMEIRO: Aprobar definitivamente o documento denominado “ Documento de aprobación definitiva de delimitación de área de reparto en San Roque” redactado en novembro de 2014 polo técnico Faical Sergio Alejandro Scorza Lingres, arquitecto superior, en representación de Monteoliva Arquitectura, que tivo entrada no rexistro municipal o 25 de novembro de 2014 con nº 4482. O dito documento de Aprobación Definitiva da Delimitación da Área de Reparto en San Roque, Recolle Índice da Memoria co ANEXO: relación catastral de propietarios e índice de planos así como resposta ás alegacións apresentadas. Tamen aprobar definitavemnte o Anexo ao dito documento denominado “Anexo estudo económico financeiro e de viabilidade económica ao documento de aprobación definitiva de delimitación de área de reparto en San Roque” redactado o 12 de decembro de 2014 polo técnico Faical Sergio Alejandro Scorza Lingres, arquitecto superior, en representación de Monteoliva Arquitectura, que foi entregado no rexistro municipal o día 16 de decembro de 2014 con nº 4720. SEGUNDO: Continuar coa tramitación dando traslado deste acordo e do documento denominado “Documento de aprobación definitiva de delimitación de área de reparto en San Roque” e do “Anexo estudo económico financeiro e de viabilidade económica” ao documento de aprobación definitiva de delimitación de área de reparto en San Roque” ao Xulgado Contencioso/administrativo nº 2 de A Coruña. Melide, 10 de marzo de 2015 A Alcaldesa María Ángeles Vázquez Mejuto DELIMITACIÓN DE ÁREA DE REPARTO EN SAN ROQUE DOCUMENTO DE APROBACIÓN DEFINITIVA NOVEMBRO 2014 1.- INTRODUCIÓN.2.- PROMOTOR E REDACTOR DO DOCUMENTO.3.- REFERENCIAS LEGAlS E DE PLANEAMENTO.4.- CRITERIOS PARA O RECOÑECEMENTO DO SOLO URBANO NON CONSOLIDADO 5.- CRITERIOS PARA A DELIMITACIÓN DA ÁREA DE REPARTO 6.- APROVEITAMENTO LUCRATIVO MÁXIMO E APROVEITAMENTO TIPO 7.- POLÍGONO DE EXECUCIÓN. SISTEMA DE ACTUACIÓN ANEXO: RELACIÓN CATASTRAL PLANOS DE INFORMACIÓN: LU-01 SITUACIÓN 1/5.000 LU-02 USOS EDIFICATORIOS. DOTACIÓNS 1/2.000 LU-03 TIPOLOXÍAS CONSTRUTIVAS 1/2.000 LU-04 TIPOLOXÍAS RESIDENCIAIS. OCUPACIÓN EN PARCELA 1/2.000 LU-05 ALTURAS 1/2.000 LU-06 ESTRUTURA VIARIA 1/2.000 IU-O7 VIARIO - MATERIAIS 1/2.000 LU-08 PARCELARIO CATASTRAL 1/2.000 LU-09 FOTOGRAFÍA AÉREA 1/2.000 LU-10 REDE DE ABASTECEMENTO DE AUGA 1/2.000 LU-11 REDE DE SANEAMENTO AUGAS RESIDUAIS E PLUVIAIS 1/2.000 LU-12 REDE ELÉCTRICA 1/2.000 LU-13 REDE DE ALUMEADO PÚBLICO 1/2.000 LU-14 PLANEAMENTO VIXENTE (ORIXINAL) 1/2.000 LU-15 PLANEAMENTO VIXENTE (SOBRE CARTOGRAFÍA ACTUAL) 1/2.000 PLANOS DE ORDENACIÓN: 0-01 DELIMITACIÓN ÁREA DE REPARTO 1/1.000 o presente Documento constitúe un expediente de delimitación dunha área de reparto en solo urbano non consolidado, localizada no barrio de San Roque, Melide. É obxecto deste Documento recoñecer, consonte a motivos regrados, o ámbito do solo urbano que merece a condición de non consolidado e delimitar a correspondente área de reparto de cargas e beneficios que resulten da ordenación urbanística vixente, e mesmo determinar o aproveitamento lucrativo máximo que resulte da ordenación, ou no seu caso, dos límites legais, e proceder ao cálculo do aproveitamento tipo da área de reparto, determinar, se procede, os correspondentes polígonos de execución e establecer o sistema de actuación. O presente Documento ven completar determinacións ausentes no planeamento municipal relacionadas coa xestión do solo coa finalidade de establecer as bases para a execución do planeamento coas garantías dunha xusta distribución dos beneficios e cargas. Actúa como promotor do presente Documento: CONCELLO DE MELlDE C. I. F.: P-1504700-D Domicilio. Praza do Convento nO 5.15800 Melide Teléfono: 981 505003 Fax: 981 506203 O técnico redactor que subscribe o Documento é: ÁNGEL LUIS MONTEOLlVA DíAZ, Arquitecto Superior, en representación de MONTEOLlVA ARQUITECTURA, S. L. P. C. I. F.: 8-15148729 Domicilio. Rúa Padre Feijoo 9-1°. 15004 A Coruña Teléfono: 981 122589 Fax: 981 122325 e-mail: estudio@monteolivaarquitectura. com O presente Documento redáctase ao abeiro e obediencia dun conxunto de determinacións legais e de planeamento urbanístico que expóñense deseguido: Resolución de 24 de abril de 2013 do Xulgado Contencioso Administrativo nº 2 da Coruña. Mediante a citada Resolución acórdase requirir ao Concello de Melide para que, no prazo de 90 días naturais dende a notificación da resolución, proceda á incoación, tramitación e resolución do procedemento de delimitación da área de reparto consonte a Sentencia de 29 de xaneiro de 2003 do mesmo Xulgado pola que se condena ao Concello de Melide a que proceda á delimitación da área de reparto na que se ubica a finca do demandante, D. Manuel Cea Castiñeira. Planeamento Municipal O Concello de Melide conta cunhas Normas Subsidiarias de Planeamento Municipal aprobadas o día 7 de abril de 1994 pola Comisión Provincial de Urbanismo de A Coruña. Dado que os terreos propiedade do demandante no procedemento xudicial referido no apartado anterior están clasificados como solo urbano fóra de unidades de actuación e ao mesmo tempo están cualificados de sistema viario, sen que o vial proxectado teña definido o mecanismo de obtención do solo e de execución, cómpre clarexar o mecanismo de xestión do solo que permita materializar as previsións contidas no planeamento. En relación ao Documento que agora se redacta, cobra especial significado o contido do artigo 180 do texto normativo, onde di: “Artigo 180: Réxime urbanístico do Solo Urbano: 1. Polo jeito da aprobación destas NN. SS. os propietarios de aqueles terreos en solo urbano que reúnan a condición de soar e que non se encontren incluídos nalgunha das Unidades de Execución delimitadas nas presentes Normas, nin, para poder edificar, sexa preciso proceder con carácter previo á re parcelación dos te rre os, adquiren o dereito ao aproveitamento urbanístico que l/es corresponda, pudendo polo tanto solicitar a necesaria licenza municipal, que haberá de serlles outorgada de conformidade co disposto nas presente Normas.2. Se se tratase de terreos non incluídos nunha UE nos que, pola localización sobre eles de novos viais, previsión no planeamento de calquera outro sistema, ou por calquera outra causa, se fixese necesario, para poder edificar, proceder á previa reparcelación dos mesmos, o Concello procederá a delimitar a tal efecto unha Unidade de Execución mediante a formulación dun Estudo de Detalle, excepto que se decida como máis adecuado proceder á obtención dos terreos necesarios mediante expropiación o cesión gratuíta a conta de unidades de execución con exceso de aproveitamento en Solo Apto para Urbanizar. En todo caso será obrigatorio para o Concello proceder ao desenvolvemento urbanístico da zona sempre que algún dos propietarios manifeste por escrito a súa intención de edificar.3. En caso de que os terreos se atopasen incluídos nunha Unidade de Execución, así como nos casos contemplados nos dous artigos anteriores, polo feito da aprobación destas Normas, os propietarios de solo soamente adquirirán o dereito a urbanizar. En todos estes casos estarase ao disposto no artigo 23 das presente Normas. “ Lexislación urbanística. Lei 9/2002 de ordenación urbanística e protección do medio rural de Galicia. Dado que o planeamento municipal vixente non está adaptado á Lei 9/2002, é de aplicación o réxime transitorio da Disposición transitoria primeira.- Réxime aplicable aos municipios con planeamento non adaptado, apartado c), ande di: “c) Ao resto do solo urbano e, en todo caso, ao incluído en polígonos, unidades de execución ou de actuación dos municipios con planeamento non adaptado á Lei 1/1997, do solo de Galicia, aplicaráselles o disposto por esta lei para o solo urbano non consolidado e poderá executarse de acordo coa ordenación establecida polo planeamento vixente no prazo de tres anos a partir da entrada en vigor da Lei 9/2002, de ordenación urbanística e protección do medio rural de Galicia. Transcorrido este prazo sen que sexa aprobado definitivamente o instrumento de equidistribución, serán aplicables os límites de edificabilidade establecidos por esta lei para o solo urbano non consolidado, sendo o ámbito de referencia para a aplicación desta limitación o polígono ou a unidade de execución ou de actuación. “ A delimitación da área de reparto leva implícito o recoñecemento previo dos terreas urbanos que reúnen as condicións para ser categorizados como solo urbano non consolidado. Os criterios tidos en canta para tal recoñecemento son os motivos regrados expostos no artigo 12 da Lei 9/2002 “ Artigo 12. Categorías de solo urbano. Os plans xerais diferenciarán no solo urbano as seguintes categorías: a) Solo urbano consolidado, integrado polos soares así como palas parcelas que, polo seu grao de urbanización efectiva e asumida polo planeamento urbanístico, poidan adquirir a condición de soar mediante obras accesorias e de escasa entidade que poden executarse simultaneamente coas de edificación ou construción. b) Solo urbano non-consolidado, integrado pola restante superficie de solo urbano e, en todo caso, polos terreos nos que sexan necesarios procesos de urbanización, reforma interior, renovación urbana ou obtención de dotacións urbanísticas con distribución equitativa de beneficios e cargas, por aqueles sobre os que o planeamento urbanístico prevexa una ordenación substancialmente diferente da realmente existente, así como polas áreas de recente urbanización xurdida á marxe do planeamento. “ A metodoloxía empregada para a valoración dos supostos incluídos no apartado b) do citado artigo consiste na análise e diagnose da estrutura urbana existente e a relación ou confrontación coa ordenación prevista polo planeamento vixente. Mediante planos informativos e de análise recoñécese a estrutura básica do mallado urbano a través da súa estrutura parcelaria, da súa estrutura viaria e da súa estrutura edificada, e así mesmo o diferente nivel de urbanización efectiva e grao de diferenza entre a ordenación existente e a prevista polo planeamento. A proposta ou identificación do solo urbano non consolidado reflíctese no correspondente plano de ordenación-xestión e ten a súa razón de ser no conxunto de planos de información que forman parte do presente Documento. Aos efectos da proposta de delimitación da área de reparto que conteña os terreas do demandante no proceso xudicial referido no punto 3, tivéronse en canta as regras expresadas no artigo 112 da Lei 9/2002, ande di: “Artigo 112. Regras para a delimitación.1. A delimitación de áreas de reparto efectuarase tendo en canta o equilibrio de beneficios e cargas entre as distintas áreas así como a proporcionalidade entre a edificabilidade resultante e as cargas e dotacións previstas.2. Serán incluídos nas áreas de reparto os terreas destinados a sistemas xerais, agás cando a súa propia magnitude determine a improcedencia de que sexan obtidos a través dos sistemas de reparto de cargas e beneficios.3. Dentro de cada área de reparto deberán delimitarse polígonos que permitan o cumprimento conxunto dos deberes de cesión, de distribución de cargas e beneficios e de urbanización que fosen procedentes. “ Dun xeito complementario, tívose en canta o artigo 184 da normativa das NN. SS. de planeamento de Melide, ande establece os seguintes criterios: “Artigo 184.1. Para a delimitación de Unidade de Execución en cumprimento do disposto no artigo 180.2 seguiranse os seguintes criterios. a) Comprenderán como mínimo os terreas mencionados nos artigos 180.2 e 181. b) Terán, en todo caso, a menor superficie posible e afectarán ao menor número posible de fincas. c) Respectarán os principios de viabilidade técnica e económica.2. Entenderase por viabilidade técnica da xestión a tendente a asegurar que a superficie non sexa nin tan grande que faga moi complexa a actuación nin tan pequena que non a chegue a facer viable. Viabilidade económica é a que ten por finalidade impedir que a sobrecarga de cesións faga antieconómica a actuación. “ A liña poligonal da área de reparto proposta reflíctese no plano de ordenación. A súa extensión é a seguinte: superficie bruta: 37.796 m² superficie de viario existente e mantido: 2.031 m² superficie neta: 35.765 m² O aproveitamento lucrativo máximo da área de reparto é o que resulta da ordenación do planeamento vixente coa limitación, de ser o caso, establecida na Disposición transitoria primeira da Lei 9/2002 en relación a non superar os límites de edificabilidade establecidos pola Lei para o solo urbano non consolidado. Melide é un concello cunha poboación comprendida entre 5.000 e 20.000 habitantes polo que, consonte o artigo 46 da Lei 9/2002 a superficie edificable non pode superar o índice de 0,85 metros cadrados por cada metro cadrado de solo. Para determinar o aproveitamento lucrativo expresado en metros cadrados edificables que resulta da ordenación cómpre considerar dun xeito integrado as determinacións gráficas e normativas (parámetros urbanísticos) derivados das ordenanzas de zona en solo urbano. En contra do establecido nas NN. SS. de Melide sobre superficies edificables non computables, aplícase o contido do artigo 46.6 da Lei 9/2002 para determinar a superficie edificable total. Consonte a ordenación contida na planimetría das NN. SS. de Melide son de aplicación, dentro do ámbito da área de reparto proposta, as ordenanzas 1, 2 e 3 de solo urbano. O aproveitamento en zona de aplicación da ordenanza 1 ven dado por un coeficiente de edificabilidade de 0,50 m²/m² O aproveitamento en zona de aplicación das ordenanzas 2 e 3 determínase mediante a construción xeométrica que resulta da aplicación dos parámetros de aliñación, fondo máximo edificable, altura máxima, patios, voos e aproveitamento baixo cuberta. Superficie edificable total Do reconto por cuarteiróns e zonas definidas por ordenanzas, resulta o seguinte aproveitamento urbanístico: O aproveitamento lucrativo total é de 21.023 m² edificables. Para o cálculo do aproveitamento tipo estase ao disposto no artigo 113 da Lei 9/2002: “Artigo 113º.-Cálculo en solo urbano non-consolidado.1. En solo urbano non-consolidado, o aproveitamento tipo de cada área de reparto obterase dividindo o aproveitamento lucrativo total, incluído o dotacional privado correspondente a ela, expresado sempre en metros cadrados edificables do uso e tipoloxía edificatoria característicos, pola súa superficie total, excluídos os terreos afectos a dotacións públicas, de carácter xeral ou local, xa existentes no momento de aprobación do plan xeral que se manteñan. O resultado reflectirá sempre, unitariamente, a superficie edificable do uso e tipoloxía característicos por cada metro cadrado de solo da área respectiva.2. Nos supostos nos que o plan xeral non estableza a edificabilidade por medio dun coeficiente, o aproveitamento tipo deberá deducirse da edificabilidade resultante por aplicación das condicións xerais da edificación establecidas polo propio planeamento.3. Para que o aproveitamento tipo poida expresarse por referencia ó uso e tipoloxía edificatoria característicos, o planeamento fixará xustificadamente os coeficientes de ponderación relativa entre o dito uso e tipoloxía, ó que sempre se lle asignará o valor da unidade, e os restantes, ós que corresponderán valores superiores ou inferiores, en función das circunstancias concretas do municipio e área de reparto.” Para a asignación dos coeficientes de ponderación empregarase a táboa de coeficientes do valor da construción do Real Decreto 1020, do 25 de xuño de 1993. Atribúese coeficiente 1 ao aproveitamento en tipoloxía de vivenda unifamiliar, por ser este o aproveitamento maioritario ou característico. Atribúese coeficiente 0,80 ao aproveitamento en tipoloxía de vivenda colectiva en rueiro pechado (ordenanzas 2 e 3). Aproveitamento lucrativo homoxeneizado: A. L. H. (ORDENANZA 1) 14.221 m²c x 1 14.221,00 m²c u. t. c. A. L. H. (ORDENANZAS 2 Y 3) 6.802 m²c x 0,8 5.441,60 m²c u. t. c. A. L. H. TOTAL 19.662,60 m²c u. t. c. Aproveitamento tipo: A. L. H. TOTAL 19.662,60 m²c u. t. c. A. T. = ------------------------------------- = -------------------------------------------------------- = 0,54977212358 SUP. A. R.35.765 Determínase a execución en polígono único. O sistema de actuación previsto é o de compensación; se ben, estarase ao disposto no artigo 127 da Lei 9/2002 no suposto da modificación do sistema de actuación. RELACIÓN CATASTRAL ALEGACIÓN Nº 1 REXISTRO DE ENTRADA Nº 3691 MAURILIO FERNANDES DA SILVA LISNIC (en representación de MANUEL CEA CASTIÑEIRA) Di o alegante que o seu poderdante, o Kenia Elizabeth Buzzi Potrero, resulta prexudicado logo da delimitación da área de reparto, sen que a devandita delimitación arranxe o verdadeiro problema que motivou emprender a acción xudicial que desembocou na Sentenza que obriga ao Concello de Melide a delimitar a mesma. Recoñécese na alegación que o verdadeiro problema non é outro que o interesado non tivo ocasión de facer efectivo o seu aproveitamento urbanístico dado que a parcela atópase en solo urbano. Todo elo, co agravio de que transcorreran vinte anos dende a entrada en vigor do planeamento municipal sen que o Concello arbitrara unha solución. Baixo a premisa de que a delimitación da área de reparto non colma as expectativas do interesado, o alegante propón sexan tidas en conta de xeito alternativo as seguintes peticións: - Que o Concello lle permute outra parcela na que o interesado poida materializar o seu aproveitamento. - Que o Concello indemnice ao interesado polo valor de compra da parcela. - Que o Concello recoñeza a condición de solo urbano consolidado e elimine o vial proxectado no planeamento por carecer de sentido urbanístico. Pois ben, en relación á primeira opción, nada ten que obxectar o Técnico que subscribe, toda vez que a cuestión é allea ao procedemento de delimitación da área de reparto e, máis ben, trátase dunha petición que depende da vontade do Concello de facela, antes, durante ou despois do procedemento de equidistribución. Lémbrase que a permuta e un acto regulamentado, lexítimo, sempre que se axuste á legalidade e ao interese das partes. A segunda opción, na súa cuestión de fodo, semella ser igual á primeira, polo que non procede redundar nos comentarios. En relación á terceira opción o Técnico que subscribe informa que unha vez emitida a Sentenza, que obriga ao Concello a delimitar unha área de reparto que incorpore a parcela do interesado, non é posible aplicar o réxime de solo urbano consolidado para a parcela en cuestión, pois consonte á Lei 9/2002 de ordenación urbanística y protección do medio rural de Galicia, as áreas de reparto se delimitan na categoría de solo urbano non consolidado. Tampouco é posible alterar a ordenación pormenorizada prevista nas NN. SS. de planeamento, para suprimir a rúa prevista que, conforme ao criterio do interesado, carece de sentido urbanístico, a non ser mediante a formulación dun plan especial de reforma interior en solo urbano non consolidado coa finalidade de mellorar a calidade da ordenación. Mais, a formulación dun plan especial é alleo ao contido do documento que se está a tramitar en cumprimento da devandita Sentenza, a cal ten a única finalidade de delimitar unha área de solo obxecto do reparto de cargas e beneficios derivados da ordenación vixente. ALEGACIÓN Nº 2 REXISTRO DE ENTRADA Nº 3751 Lucia Angela Manescu Vazquianez Consonte expresa a alegación, semella ter un problema ou desacordo entre propietarios en relación aos lindes das propiedades. A ausencia de documentación gráfica na alegación impide contrastar a relación que puidera darse entre a delimitación da área de reparto e devanditos lindes, polo que non procede alterar a mesma. ALEGACIÓN Nº 3 REXISTRO DE ENTRADA Nº 4084 MARÍA LUZ PENAS OROIS O alegante advirte de non ter recibido comunicación por ser propietario afectado pola delimitación da área. Tampouco aparece a súa finca catastral na relación de propietarios. Acéptase a alegación e procédese a incorporar a finca con referencia catastral 1018907NH8501N0001RG no listado de propiedades afectadas. Mediante Providencia de Alcaldía de 10 de decembro de 2014 acórdase comunicar a empresa MONTEOLIVA ARQUITECTURA, S. L. P. da necesidade de completar o Documento de Delimitación de Área de Reparto en San Roque cun informe estudo económico financeiro e, no seu caso, con informe de sostibilidade económica. Fundamentos legais Normas Subsidiarias de Planeamento Municipal. Artigo 184 “1. Para a delimitación de Unidade de Execución en cumprimento do disposto no artigo 180.2, seguiranse os seguintes criterios:. c) Respectarán os principios de viabilidade técnica e económica. “2. Entenderase por viabilidade técnica da xestión a tendente a asegurar que a superficie non sexa nin tan grande que faga moi complexa a actuación nin tan pequena que non chegue a facer viable. Viabilidade económica é a que ten por finalidade impedir que a sobrecarga de cesións faga antieconómica a actuación”. Considerando que o Documento de Delimitación de Área de Reparto en San Roque non constitúe un instrumento de ordenación, nin de planeamento xeral, nin de planeamento detallado, non resultan de aplicación as determinacións sobre necesidade de realizar estudos económicos que impón a lexislación urbanística para eses instrumentos. Tampouco sería de aplicación o artigo 15.4 do RDL 2/2008 polo que se aproba o Texto Refundido da Lei do Solo; o cal, unicamente é de aplicación para os instrumentos de ordenación das actuacións de urbanización. En conclusión, estímase axustado a dereito a realización dun informe de viabilidade económica da Área de Reparto nos termos expostos no artigo 184 das NN. SS. de planeamento de Melide. Viabilidade económica da actuación A actuación será viable cando os beneficios da actuación sexan superiores ás cargas ou obrigas legais derivadas da aplicación do réxime do solo urbano non consolidado. Os beneficios da actuación derivan do beneficio económico-empresarial resultado da venda do produto final, neste caso, das construcións de vivenda unifamiliar e plurifamiliar que permite a ordenación. Consonte os cálculos da área de reparto, o aproveitamento é o seguinte: O valor de venda en vivenda unifamiliar (ordenanza 1) está a ser en Melide de 1.000 €/m², mentres que en vivenda colectiva (ordenanzas 2 e 3) é de 800 €/m². O aproveitamento total homoxeneizado (referido á tipoloxía de vivenda unifamiliar) resulta ser de 19.662,60 m²c u. t. c. O seu valor de venda resultante, será: 19.662,60 m²c x 1.000 €/m²c = 19.662.600 € Considerando que a propiedade ten dereito ao 90% do aproveitamento lucrativo, o aproveitamento susceptible de apropiación será de 17.696,34 m²c. O seu valor de venda será: 17.696,34 m²c x 1.000 €/m²c = 17.696.340 € As cargas ou obrigas legais son as derivadas da execución da urbanización. Engádeselle o valor do solo e o custo de construción das edificacións así como un conxunto de gastos auxiliares e de xestión para completar a totalidade dos gastos que deben abordar a propiedade. En conclusión, Despréndese, polo tanto, a viabilidade da actuación en termos económico-empresariais.12 de decembro de 2014 O ARQUITECTO, Asdo.: Ángel Luis Monteoliva Díaz